Записник са II седнице, Савета родитеља Техничке школе са домом ученика ,, Никола Тесла'' у Костолцу, одржане 19.11.2020. у 17 часова у конференцијској сали.

Поред чланова Савета родитеља, седници присуствују, директор школе др Горан Несторовић, стручни сарадници Зорица Спасић и Милица Пејчић Михајловић .

Присутно је 22 родитеља.

Седницу је отворио Саша Стојановић, председник Савета родитеља и предложио следећи дневни ред:

1. Усвајање записника са претходне седнице;
2. Извештај о успеху ученика у првом класификационом периоду школске 2020/2021 године;
3. Извештај о васпитно дисциплинским мерама и рад тимова школе ;
4. Анализа реализације Годишњег плана рада школе у епидемиолошким условима;
5. Разно
6. Усвојен је једногласно записник са претходне седнице.
7. Успех ученика у првом класификационом периоду школске 2020/2021 прочитала је Милица П. Михајловић. Извештај о успеху ученика је саставни део овог записника.
8. Под трећом тачком дневног реда, Извештај о васпитно дисциплинским мерама, прочитала Милица П. Михајловић- стручни сарадник и саставни је део овог записника. Сви тимови су одржали свој први састанак на почетку школске године у коме су дефинисали план и програм рада који је саставни део годишњег плана рада школе за школску 2020/2021 и други састанак су одржали до 15.10.2020. године. Директор школе, посебно је истакао важност рада Тима за заштиту од дискриминације, насиља, злостављања и занемаривања због безбедности ученика у школи и нагласио да су предузете све планиране превентивне активности.
9. Под четвртом тачком дневног реда, Анализа реализације Годишњег Плана рада школе у епидемиолошким условима, директор школе упознао је родитеље да од укупног броја одељења седам одељења су стално присутна , док су двадесет четири на комбинованој настави- једне недеље долазе у школу на непосредну наставу а следеће недеље часови се реализују онлајн, путем наставе на даљину. Директор школе информисао је родитеље- чланове Савета родитеља, да је упућен допис са захтевом одређеним социјалним партнерима, да уколико ученици не могу да врше праксу у њиховим институцијама због епидемиолошке ситуације, расподеле свог запосленог који ће вршити функцију инструктора и да се практична настава реализује у школи. Директор је скренуо пажњу да је важно да се прати кретање детета/ученика од стране родитеља ван наставе због погоршане епидемиолошке ситуације;
10. Под тачком разно, један од родитеља скренуо је пажњу и поставио питање зашто се наплаћује пуна цена карте превоза током комбинованог модела наставе. Директор је рекао да ће проверити.

Записник водила Председник Савета родитеља

Милица П.Михајловић Стојановић Саша